Πρωτόκολλο αριθ. 1

για τροποποιήσεις στο καταστατικό της Ευρωπαϊκής Τράπεζας Επενδύσεων

ΜΕΡΟΣ ΠΡΩΤΟ

ΤΡΟΠΟΠΟΙΗΣΕΙΣ ΣΤΟ ΚΑΤΑΣΤΑΤΙΚΟ ΤΗΣ ΕΥΡΩΠΑΪΚΗΣ ΤΡΑΠΕΖΑΣ ΕΠΕΝΔΥΣΕΩΝ

Άρθρο 1

Το Πρωτόκολλο περί του καταστατικού της Ευρωπαϊκής Τράπεζας Επενδύσεων τροποποιείται ως εξής:

- Το άρθρο 3, το άρθρο 4, παράγραφος 1 — πρώτο εδάφιο, το άρθρο 11, παράγραφος 2 — πρώτο, δεύτερο και τρίτο εδάφιο, το άρθρο 12, παράγραφος 2 και το άρθρο 13, παράγραφος 1 — πρώτο εδάφιο, αντικαθίστανται από το ακόλουθο κείμενο,

- στο άρθρο 11, παράγραφος 2, μετά το τρίτο εδάφιο, προστίθεται ένα νέο τέταρτο εδάφιο.

"Άρθρο 3

Βάσει του άρθρου 266 της Συνθήκης, μέλη της Τράπεζας είναι:

- το Βασίλειο του Βελγίου,

- η Τσεχική Δημοκρατία,

- το Βασίλειο της Δανίας,

- η Ομοσπονδιακή Δημοκρατία της Γερμανίας,

- η Δημοκρατία της Εσθονίας,

- η Ελληνική Δημοκρατία,

- το Βασίλειο της Ισπανίας,

- η Γαλλική Δημοκρατία,

- η Ιρλανδία,

- η Ιταλική Δημοκρατία,

- η Κυπριακή Δημοκρατία,

- η Δημοκρατία της Λετονίας,

- η Δημοκρατία της Λιθουανίας,

- το Μεγάλο Δουκάτο του Λουξεμβούργου,

- η Δημοκρατία της Ουγγαρίας,

- η Δημοκρατία της Μάλτας,

- το Βασίλειο των Κάτω Χωρών,

- η Δημοκρατία της Αυστρίας,

- η Δημοκρατία της Πολωνίας,

- η Πορτογαλική Δημοκρατία,

- η Δημοκρατία της Σλοβενίας,

- η Σλοβακική Δημοκρατία,

- η Δημοκρατία της Φινλανδίας,

- το Βασίλειο της Σουηδίας,

- το Ηνωμένο Βασίλειο της Μεγάλης Βρετανίας και Βορείου Ιρλανδίας"

Άρθρο 4, παράγραφος 1 — Πρώτο εδάφιο

"1. Η Τράπεζα έχει κεφάλαιο 163727670000 EUR, το οποίο αναλαμβάνεται από τα κράτη μέλη κατά τα ακόλουθα ποσά [1]:

Γερμανία | 26649532500 |

Γαλλία | 26649532500 |

Ιταλία | 26649532500 |

Ηνωμένο Βασίλειο | 26649532500 |

Ισπανία | 15989719500 |

Βέλγιο | 7387065000 |

Κάτω Χώρες | 7387065000 |

Σουηδία | 4900585500 |

Δανία | 3740283000 |

Αυστρία | 3666973500 |

Πολωνία | 3635030500 |

Φινλανδία | 2106816000 |

Ελλάδα | 2003725500 |

Πορτογαλία | 1291287000 |

Τσεχική Δημοκρατία | 1212590000 |

Ουγγαρία | 1121583000 |

Ιρλανδία | 935070000 |

Σλοβακία | 408489500 |

Σλοβενία | 379429000 |

Λιθουανία | 250852000 |

Λουξεμβούργο | 187015500 |

Κύπρος | 180747000 |

Λετονία | 156192500 |

Εσθονία | 115172000 |

Μάλτα | 73849000 |

Άρθρο 11, παράγραφος 2 — Πρώτο, δεύτερο και τρίτο εδάφιο

"2. Το διοικητικό συμβούλιο αποτελείται από είκοσι έξι τακτικά μέλη και δεκαέξι αναπληρωτές.

Τα τακτικά μέλη διορίζονται για περίοδο πέντε ετών από το Συμβούλιο των Διοικητών, ένα οριζόμενο από κάθε κράτος μέλος και ένα οριζόμενο από την Επιτροπή.

Οι αναπληρωτές διορίζονται για περίοδο πέντε ετών από το Συμβούλιο των Διοικητών ως εξής:

- δύο αναπληρωτές οριζόμενοι από την Ομοσπονδιακή Δημοκρατία της Γερμανίας,

- δύο αναπληρωτές οριζόμενοι από τη Γαλλική Δημοκρατία,

- δύο αναπληρωτές οριζόμενοι από την Ιταλική Δημοκρατία,

- δύο αναπληρωτές οριζόμενοι από το Ηνωμένο Βασίλειο της Μεγάλης Βρετανίας και Βορείου Ιρλανδίας,

- ένας αναπληρωτής οριζόμενος με κοινή συμφωνία από το Βασίλειο της Ισπανίας και την Πορτογαλική Δημοκρατία,

- ένας αναπληρωτής οριζόμενος με κοινή συμφωνία από τις χώρες της Μπενελούξ,

- ένας αναπληρωτής οριζόμενος με κοινή συμφωνία από το Βασίλειο της Δανίας, την Ελληνική Δημοκρατία και την Ιρλανδία,

- ένας αναπληρωτής οριζόμενος με κοινή συμφωνία από τη Δημοκρατία της Αυστρίας, τη Δημοκρατία της Φινλανδίας και το Βασίλειο της Σουηδίας,

- τρεις αναπληρωτές οριζόμενοι με κοινή συμφωνία από την Τσεχική Δημοκρατία, τη Δημοκρατία της Εσθονίας, την Κυπριακή Δημοκρατία, τη Δημοκρατία της Λετονίας, τη Δημοκρατία της Λιθουανίας, τη Δημοκρατία της Ουγγαρίας, τη Δημοκρατία της Μάλτας, τη Δημοκρατία της Πολωνίας, τη Δημοκρατία της Σλοβενίας και τη Σλοβακική Δημοκρατία,

- ένας αναπληρωτής οριζόμενος από την Επιτροπή."

Στο άρθρο 11, παράγραφος 2, προστίθεται τέταρτο εδάφιο:

"Το διοικητικό συμβούλιο εκλέγει έξι εμπειρογνώμονες χωρίς δικαίωμα ψήφου: τρεις ως μέλη και τρεις ως αναπληρωτές."

Άρθρο 12, παράγραφος 2

"2. Εκτός αντιθέτων διατάξεων του παρόντος καταστατικού, οι αποφάσεις του διοικητικού συμβουλίου λαμβάνονται με τουλάχιστον το ένα τρίτο (1/3) των μελών που έχουν δικαίωμα ψήφου και αντιπροσωπεύουν τουλάχιστον το πενήντα τοις εκατό (50 %) του αναληφθέντος κεφαλαίου. Η ειδική πλειοψηφία απαιτεί τη συγκέντρωση δεκαοκτώ (18) ψήφων και εξήντα οκτώ τοις εκατό (68 %) του αναληφθέντος κεφαλαίου. Ο κανονισμός της Τράπεζας ορίζει την απαρτία που απαιτείται για το έγκυρο των αποφάσεων του διοικητικού συμβουλίου."

Άρθρο 13, παράγραφος 1 — Πρώτο εδάφιο

"1. Η διευθύνουσα επιτροπή αποτελείται από έναν πρόεδρο και οκτώ αντιπροέδρους που διορίζονται για μία περίοδο έξι ετών από το Συμβούλιο των Διοικητών προτάσει του διοικητικού συμβουλίου. Η θητεία τους μπορεί να ανανεωθεί."

ΜΕΡΟΣ ΔΕΥΤΕΡΟ

ΜΕΤΑΒΑΤΙΚΕΣ ΔΙΑΤΑΞΕΙΣ

Άρθρο 2

Το Βασίλειο της Ισπανίας καταβάλλει το ποσό των 309686775 EUR που αντιστοιχεί στη μερίδα επί του κεφαλαίου το οποίο έχει καταβληθεί για την αύξηση του αναληφθέντος κεφαλαίου του. Η συμβολή αυτή καταβάλλεται σε οκτώ ίσες δόσεις που καθίστανται ληξιπρόθεσμες στις 30.9.2004, 30.9.2005, 30.9.2006, 31.3.2007, 30.9.2007, 31.3.2008, 30.9.2008 και στις 31.3.2009 [2].

Το Βασίλειο της Ισπανίας συμβάλλει, σε οκτώ ίσες δόσεις, ληξιπρόθεσμες κατά τις προαναφερόμενες ημερομηνίες, στα αποθεματικά και στις προβλέψεις που ισοδυναμούν προς αποθεματικό, καθώς και στο ποσό που θα διατεθεί επιπλέον στα αποθεματικά και στις προβλέψεις που περιλαμβάνουν το υπόλοιπο του λογαριασμού κερδοζημιών στα τέλη του μηνός που προηγείται της προσχώρησης, όπως αυτά εμφαίνονται στον ισολογισμό της Τράπεζας, με ποσό αντίστοιχο σε ποσοστό 4,1292 % των αποθεματικών και προβλέψεων.

Άρθρο 3

Από την ημερομηνία προσχώρησης, τα νέα κράτη μέλη καταβάλλουν τα εξής ποσά που αντιστοιχούν στη μερίδα τους επί του κεφαλαίου το οποίο έχει καταβληθεί για το αναληφθέν κεφάλαιο όπως ορίζεται στο άρθρο 4 του καταστατικού [3].

Πολωνία | 181751525 EUR |

Τσεχική Δημοκρατία | 60629500 EUR |

Ουγγαρία | 56079150 EUR |

Σλοβακία | 20424475 EUR |

Σλοβενία | 18971450 EUR |

Λιθουανία | 12542600 EUR |

Κύπρος | 9037350 EUR |

Λετονία | 7809625 EUR |

Εσθονία | 5758600 EUR |

Μάλτα | 3692450 EUR |

Οι συμβολές αυτές καταβάλλονται σε οκτώ ίσες δόσεις που καθίστανται ληξιπρόθεσμες στις 30.9.2004, 30.9.2005, 30.9.2006, 31.3.2007, 30.9.2007, 31.3.2008, 30.9.2008 και στις 31.3.2009 [4].

Άρθρο 4

Τα νέα κράτη μέλη συμβάλλουν, σε οκτώ ίσες δόσεις, ληξιπρόθεσμες κατά τις ημερομηνίες του άρθρου 3, στα αποθεματικά και στις προβλέψεις που ισοδυναμούν προς αποθεματικό, καθώς και στο ποσό που θα διατεθεί επιπλέον στα αποθεματικά και στις προβλέψεις που περιλαμβάνουν το υπόλοιπο του λογαριασμού κερδοζημιών στα τέλη του μηνός που προηγείται της προσχώρησης, όπως αυτά εμφαίνονται στον ισολογισμό της Τράπεζας, με ποσό αντίστοιχο στα εξής ποσοστά αποθεματικών και προβλέψεων [5]:

Πολωνία | 2,4234 % |

Τσεχική Δημοκρατία | 0,8084 % |

Ουγγαρία | 0,7477 % |

Σλοβακία | 0,2723 % |

Σλοβενία | 0,2530 % |

Λιθουανία | 0,1672 % |

Κύπρος | 0,1205 % |

Λετονία | 0,1041 % |

Εσθονία | 0,0768 % |

Μάλτα | 0,0492 % |

Άρθρο 5

Το κεφάλαιο και οι πληρωμές που προβλέπονται στα άρθρα 2, 3 και 4 του παρόντος Πρωτοκόλλου καταβάλλονται από το Βασίλειο της Ισπανίας και τα νέα κράτη μέλη χρηματικώς σε ευρώ, εκτός παρεκκλίσεως η οποία αποφασίζεται με ομόφωνη απόφαση του Συμβουλίου των Διοικητών.

Άρθρο 6

1. Κατά την προσχώρηση, το Συμβούλιο των Διοικητών διορίζει ένα τακτικό μέλος για κάθε νέο κράτος μέλος, καθώς και έναν αναπληρωτή, όπως αναφέρεται στο άρθρο 11, παράγραφος 2 του καταστατικού.

2 Η θητεία των διορισθέντων τακτικών μελών και αναπληρωτών λήγει κατά το πέρας της ετήσιας συνόδου του Συμβουλίου των Διοικητών, κατά τη διάρκεια της οποίας εξετάζεται η ετήσια έκθεση της χρήσεως 2007.

3. Κατά την προσχώρηση, το διοικητικό συμβούλιο εκλέγει τους εμπειρογνώμονες και τους αναπληρωτές εμπειρογνώμονες.

[1] Οι αριθμοί που αναφέρονται για τα νέα κράτη μέλη είναι ενδεικτικοί και βασίζονται στις προβλέψεις για το 2002 που δημοσίευσε η Ευρωστάτ (New Cronos)."

[2] Οι ημερομηνίες αυτές βασίζονται στην υπόθεση της πραγματικής προσχώρησης των νέων κρατών μελών το αργότερο δύο μήνες πριν από τις 30/09/2004.

[3] Οι αριθμοί που αναφέρονται είναι ενδεικτικοί και βασίζονται στις προβλέψεις για το 2002 που δημοσίευσε η Ευρωστάτ (New Cronos).

[4] Οι ημερομηνίες αυτές βασίζονται στην υπόθεση της πραγματικής προσχώρησης των νέων κρατών μελών το αργότερο δύο μήνες πριν από τις 30.9.2004.

[5] Οι αριθμοί που αναφέρονται είναι ενδεικτικοί και βασίζονται στις προβλέψεις για το 2002 που δημοσίευσε η Ευρωστάτ (New Cronos).

--------------------------------------------------